Video: Suzelle DIY se voetpompstasie vir handreinigers | Maroela Media
(‘n Skermgreep uit die video.)
Suid-Afrika se eie doen-dit-self-foendie, Suzelle DIY, is terug met ŉ nuwe video waarin sy vir mense wys hoe om hulle teen Covid-19 te beskerm met ŉ handgemaakte voetpompstasie vir handreinigers.
“Ouens, ek weet wat julle almal dink: Suzelle, waar was jy? En tweedens: Suzelle, hoe hanteer jy die afsonderingstydperk? Wel, ouens, die een dag voel jy gelukkig en opgewonde, die volgende dag voel jy depressief, en die daaropvolgende dag voel dit of jy die virus het.
“Daarom wys ek jou in hierdie episode hoe om jou eie doen-dit-self-stasie vir jou handreinigers te maak sodat jy veilig en beskerm kan voel. Kyk na die video vir al my wenke en truuks,” het Suzelle gesê.
Kyk die video vir die projek hier:
Suzelle DIY het ook ŉ paar wenke vir die maak van jou eie gesigmaskers.
“Daar is ŉ gedrukte bandana-gesigmasker, ŉ herwinde denim-gesigmasker en ŉ kleurryke materiaal-gesigmasker,” verduidelik Suzelle.
Hier is haar wenke vir die dra van ŉ masker:
Moenie aan jou gesig vat nie.
Moenie met jou masker vroetel nie.
Was jou hande voor en nadat jy jou masker verwyder het.
Verwyder jou masker aan die bandjies.
Moenie jou masker met iemand deel nie.
Was jou masker met seep en water en laat dit in die son droog word.
Lees alle vorige berigte oor Suzelle DIY op Maroela Media, sluit by haar YouTube-kanaal aan of besoek haar Facebook-blad.
Deel van: Bekendes, Só maak mens
Hier is Maroela-lesers se beste boereraat en idees
Suzelle diy is my gunsteling ‘youtuber’, eg Suid-Afrikaans soos boerewors, bunnychows en koeksisters.
Die oomblik wat ek haar hoor of sien, sit ek die TV na n ander kanaal of heeltemal af. Haar poging om vermaaklik en grappig te wees is flou en haar manier van praat is uiters irriterend.
Ag, sy sorg vir ‘n bietjie vermaak in vandag se êrnstige en moeilike lewe!!!